טליה לדור פרשר

טליה לדור פרשר (נולדה ב-1962) היא דיפלומטית ישראלית, כיהנה כראש חטיבת אירופה במשרד החוץ ומונתה לאחרונה לקונסולית הכללית במינכן .

ביוגרפיה 
לדור פרשר היא בעלת תואר ראשון במנהל עסקים ובמדעי המדינה מהאוניברסיטה העברית בירושלים.

בשנת 1986 הצטרפה למשרד החוץ. הוצבה בשגרירות ישראל בג'מייקה ובקונסוליה הכללית בניו יורק. בשנים 2006 עד 2010 שירתה בשגרירות ישראל בלונדון, כולל בתפקיד סגנית השגריר בזמן כהונתו של רון פרושאור. בדצמבר 2015 מונתה לשגרירה באוסטריה, סלובניה ובמוסדות האו"ם ושימשה בתפקיד עד 2019. במהלך 2020 שימשה כממונה על היחסים בצרפת, בעקבות עזיבתה של השגרירה עליזה בן-נון. מיועדת לשמש כקונסולית כללית של ישראל במינכן, גרמניה.

בנוסף לתפקידיה בחו״ל, שימשה כראש חטיבת הטקס ואורחים רשמיים של משרד החוץ, כמו גם ראש חטיבת אירופה ולאחרונה מונתה לקונסולית הכללית במינכן.

חיים אישיים 
נשואה  לאלדד פרשר יו"ר חברת הנדל"ן "גב-ים" ולשעבר מנכ"ל בנק מזרחי טפחות. לזוג שני ילדים, והם מתגוררים בירושלים.

קישורים חיצוניים

הערות שוליים

שגרירי ישראל באוסטריה
שגרירי ישראל בסלובניה
ראשי הטקס במשרד החוץ
בוגרות האוניברסיטה העברית בירושלים
בוגרי האוניברסיטה העברית בירושלים
ישראליות שנולדו ב-1962
ישראלים שנולדו ב-1962